smcproject/ml-wiki-sentences huggingface dataset:
ആലപ്പുഴ ജില്ലയിലെ മാവേലിക്കര താലൂക്കിൽ ചുനക്കര പഞ്ചായത്തിൽ കരിമുളയ്ക്കൽ കാര്യാട്ടിൽ കിഴക്കതിൽ വീട്ടിൽ കൃഷ്ണന്റെയും നാരായണിയുടെയും മകനായി 1936 ജനുവരി 19നു രാമൻകുട്ടി ജനിച്ചു.
ചുനക്കര ഹൈസ്കൂളിൽനിന്നും സ്കൂൾവിദ്യാഭ്യാസം നേടിയ ശേ-ഷം പന്തളം എൻ.എസ്.എസ്. കോളേജിൽ നിന്നും മലയാള സാഹിത്യത്തിൽ ബിരുദം നേടി.
വാണിജ്യ വ്യവസായ വകുപ്പിൽ ഉദ്യോഗസ്ഥനായി ജോലിനേടി.
പരേതയായ കെ.വി. തങ്കമ്മയാണ് അദ്ദേഹത്തിന്റെ പത്നി.
രേണുക, രാധിക, രാഗിണി എന്നിവർ അദ്ദേഹത്തിന്റെ മക്കളാണ്.
കലാ സാഹിത്യ ജീവിതം
ആകാശവാണിയിലെ ലളിതഗാനങ്ങളിലൂടെയാണ് അദ്ദേഹം ശ്രദ്ധേയനായത്.
പിന്നീട് നാടകരംഗത്ത് സജീവമായി.
കൊല്ലം അസീസി, മലങ്കര തീയറ്റേഴ്സ്, നാഷണൽ തീയറ്റേഴസ്, കൊല്ലം ഗായത്രി, കേരള തീയറ്റേഴ്സ് എന്നീ നാടകസംഘങ്ങൾക്കായി ഗാനങ്ങൾ എഴുതി.
തിരുവനന്തപുരം മലയാള നാടകവേദി എന്ന പേരിൽ സ്വന്തം നാടകസമിതി തുടങ്ങി.
1977ൽ ആശ്രമം എന്ന സിനിമയിൽ (1978ൽ പുറത്തിറങ്ങിയത്) ഗാനങ്ങളെഴുതിയാണ് സിനിമാഗാന രചനാരംഗത്തേക്ക് ചുവടുവച്ചത്.
പി.ജി. വിശ്വംഭരൻ സംവിധാനം ചെയ്ത ഒരു തിര പിന്നെയും തിര എന്ന സിനിമയിലെ ഗാനങ്ങൾ ചുനക്കര രാമൻകുട്ടിയെ പ്രശസ്തനാക്കി.
സംഗീത സംവിധായകൻ ശ്യാമുമായി ചേർന്ന് നിരവധി ഹിറ്റ് ഗാനങ്ങൾ രചിച്ചിരുന്നു.
1984ൽ മാത്രം മുപ്പതിലധികം ഗാനങ്ങളാണ് വിവിധ സിനിമകൾക്കായി അദ്ദേഹം രചിച്ചത്.
എന്റെ ഭാരതം, ബാപ്പുജി കരയുന്നു, മഹാഗണി, അഗ്നിസന്ധ്യ (2004), സ്നേഹാടനക്കിളികൾ എന്നിവയാണ് കവിതാസമാഹാരങ്ങൾ.
നാടകരംഗത്തെ സമഗ്ര സംഭാവനയ്ക്ക് കേരള സംഗീതനാടക അക്കാദമിയുടെ ഗുരുശ്രേഷ്ഠ പുരസ്കാരം (2015) ലഭിച്ചു.
പ്രസിദ്ധ ഗാനങ്ങൾ ദേവീ നിൻ രൂപം - ഒരു തിര പിന്നെയും തിര ശ്യാമമേഘമേ നീ  - അധിപൻ ദേവദാരു പൂത്തു - എങ്ങനെ നീ മറക്കും ശരത്കാല സന്ധ്യ കുളിർ തൂകി നിന്നു - എങ്ങനെ നീ മറക്കും സിന്ദൂര തിലകവുമായ് - കുയിലിനെ തേടി പാതിരാ താരമേ - കുയിലിനെ തേടി ധനുമാസക്കാറ്റേ വായോ - മുത്തോടു മുത്ത് ഹൃദയവനിയിലേ ഗായികയോ - കോട്ടയം കുഞ്ഞച്ചൻ ചന്ദനക്കുറിയുമായി വാ സുകൃതവനിയിൽ - ഒരുനോക്കു കാണാൻ നീയറിഞ്ഞോ മേലെ മാനത്ത് - കണ്ടു കണ്ടറിഞ്ഞു ഓ ശാരികേ - വീണ്ടും ചലിക്കുന്ന ചക്രം അവലംബം
ചുനി കോടാൽ ഇംഗ്ലീഷ് വിലാസം https://ml.wikipedia.org/wiki/Chuni_Kotal ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
പശ്ചിമ ബംഗാളിലെ കുറ്റവാളി ഗോത്രങ്ങൾ എന്നു  ബ്രിട്ടീഷുകാരാൽ വിളിക്കപ്പെട്ട ദളിത് ആദിവാസി  വിഭാഗത്തിൽ ഉൾപെടുന്ന ലോധ സാബർ സമുദായത്തിൽ പിറന്ന ഒരു ധീര വനിതയായിരുന്നു ചുനി കോടാൽ.
ലോധ സാബർ സമുദായത്തിൽ നിന്നും ഹൈസ്കൂൾ വിദ്യഭ്യാസവും, ബിരുദവും നേടിയ ആദ്യ വനിതയും ചുനി കോടാൽ ആയിരിന്നു.
1965-ൽ പശ്ചിമ ബംഗാളിലെ പശ്ചിം മേദ്‌നിപ്പൂർ ജില്ലയിലെ ഗോഹാൽദോയി ഗ്രാമത്തിൽ കുറ്റവാളി ഗോത്രങ്ങളെന്ന് ബ്രിട്ടീഷുകാരാൽ വിശേഷിക്കപ്പെട്ട ലോധ സാബർ  എന്ന ഗോത്രവർഗ്ഗ കുടുംബത്തിലാണ് ചുനികോടാൽ ജനിച്ചത്.
ഹൈ സ്കൂൾ  വിദ്യാഭ്യാസം പൂർത്തിയാക്കിയ  ലോധ സമുദായത്തിലെ ആദ്യ സ്ത്രീയും ഇവർ തന്നെയാണ്.
സവർണ്ണ മേധാവിത്വമുള്ള പൊതു സമൂഹത്തിൽ  അന്ധവിശ്വാസത്തിന്റെ പേരിൽ മോഷ്ടാക്കളെന്ന് മുദ്രകുത്തപ്പെടുകയും,സ്വതന്ത്ര വിഹാരം നഷ്ടപ്പെട്ടവർ ആയിരുന്നു ലോധ സാബർ സമുദായം.
പകൽ സമയത്ത് ഈ സമുദായത്തിൽപ്പെട്ട ആളുകൾ പുറത്തിറങ്ങിയാൽ ഒന്നുകിൽ പൊതുജനങ്ങളുടെ മർദ്ദനമേറ്റ് മരിക്കാം എന്ന അവസ്ഥയാണ് അക്കാലത്ത് നിലനിന്നിരുന്നത്.
അവർക്ക് ആരും തന്നെ തൊഴിൽ നൽകുമായിരുന്നില്ല.
ആ സമൂഹത്തിൽ നിന്നാണ് ചുനികോടാൽ ഉയർന്നു വന്നത്.
എന്നാൽ ആ വളർച്ച മറ്റുള്ള ഉയർന്ന സമുദായത്തിൽപെട്ടവർക്ക്  ഇഷ്ട്ടപെട്ടില്ല.
അവർ വളരെ മോശമായ രീതിയിൽ അവരെ ജാതീയമായി അവഹേളിക്കുന്നത് തുടർന്നുകൊണ്ടിരിന്നു.
എന്നാൽ അതൊന്നും കണക്കിലുടക്കാതെ ചുനികോടാൽ തൻറെ ഗോത്രവംശത്തിനു വേണ്ടി പോരാടി.
ലോധ സാബർ സമുദായത്തിലുള്ള കുട്ടികൾക്ക് അക്ഷരങ്ങൾ പഠിപ്പിച്ചും അവർക്ക് വേണ്ട വിദ്യാഭ്യാസം നൽകുവാനും ചുനികോടാൽ മുൻകൈ എടുത്തിരിന്നു.
അങ്ങനെ 1983-ൽ ഝാർഗ്രാം ഐ.ടി.പി ഓഫീസിൽ സാമൂഹ്യ പ്രവർത്തകയായി സേവനം അനുഷ്ടിച്ചു തുടങ്ങി.
പിന്നീട് 1985-ൽ വിദ്യാസാഗർ സർവ്വകലാശാലയിൽ നിന്ന് നരവംശശാസ്ത്രത്തിൽ ബിരുദം നേടി.
രണ്ടു വർഷത്തിനു ശേഷം അവർ ഒരു പട്ടികജാതി ഗേൾസ്' ഹോസ്റ്റലിൽ  ഹോസ്റ്റൽ സൂപ്രണ്ടായും നിയമിതയായി എന്നാൽ അവിടെയും ജാതീയതയുടെ അവഹേളനനങ്ങൾക്ക് ഇരയായ ചുനികോടാലിന് അധിക കാലം ആ പദവിയിൽ തുടരാൻ കഴിഞ്ഞില്ല.
ഒടുവിൽ ചുനികോടാൽ വീണ്ടും തൻറെ പഠനം തുടരാൻ തീരുമാനിച്ചു.
വിദ്യാസാഗർ യൂനിവേഴ്‌സിറ്റിയിൽ എം.എസ്.സി. കോഴ്‌സിനായി വീണ്ടും ചേർന്നു.
താഴ്ന്ന സമുദായത്തിൽ പിറന്ന ഒരു സ്ത്രീയ്ക്ക് ഇത്തരം ഉന്നതമായ കോഴ്‌സുകൾക്ക് പഠിക്കാൻ അർഹതയില്ലെന്ന് യൂണിവേഴ്‌സിറ്റി അധികാരികൾ വിധിയെഴുതി.
മനപൂർവ്വം അവർ ചുനികോടാലിനെ തഴഞ്ഞു രണ്ട് വർഷം ഈ വിധത്തിൽ നഷ്ടപ്പെട്ടപ്പോൾ ചുനികോടാൽ അദ്ധ്യാപകർക്കെതിരെ വിദ്യാഭ്യാസ മന്ത്രിക്ക് പരാതി സമർപ്പിച്ചെങ്കിലും ആ പരാതിക്ക് അനുകൂല പ്രതികരണം ഉണ്ടാക്കാൻ കഴിഞ്ഞില്ല.
ജാതീയമായ അവഹേളനങ്ങളിലും അധിക്ഷേപങ്ങളിലും മനംമടുത്ത് 1992 ഓഗസ്റ്റ് മാസം മെദ്‌നിപൂർ വിട്ട് ഭർത്താവായ മൻമഥ സാവറിനെ കാണാനായി ചുനികോടാൽ ഖാരക്പൂറിലെത്തി.
1992 ഓഗസ്റ്റ് 16-ന് 27-ാമത്തെ വയസ്സിൽ ഭർത്താവിൻറെ വീട്ടിൽ വെച്ച് സഹിക്കാനാവാത്ത മാനസിക സംഘർഷത്തിനൊടുവിൽ സാരിത്തുമ്പിൽ ചുനികോടാൽ ജീവതമവസാനിപ്പിച്ചു.
ചുനികോടാലിൻറെ ഈ ആത്മഹത്യ ബംഗാളിൽ വമ്പിച്ച പ്രതിഷേധം ഉയർത്തിവിട്ടു.
കൊൽക്കത്തയിലെ ദലിത് പ്രവർത്തകർ നഗരത്തിലുടനീളം തെരുവ് നാടകങ്ങളും പ്രതിഷേധ സമരങ്ങളും സംഘടിപ്പിച്ചു.
ചുനി കോടാലിൻറെ മരണത്തിനു കാരാണക്കാനായ അദ്ധ്യാപകർക്കും ഉദ്യോഗസ്ഥർക്കും എതിരെ ജനരോഷം ഉയർത്താൻ അവർക്ക് കഴിഞ്ഞു.
പശ്ചിമബംഗാളിലെയും കിഴക്കൻ ഇന്ത്യയിലെയും മാധ്യമങ്ങളിൽ ഈ  മരണം വലിയൊരു ചർച്ച ആയി മാറി .
.1993 മുതൽ എല്ലാ വർഷവും ദലിത് സാഹിത്യ സൻസ്ത ചുനികോടാൽ അനുസ്മരണ വാർഷിക പ്രഭാഷണം കൊൽക്കത്തയിൽ  മുടങ്ങാതെ സംഘടിപ്പിച്ചു വരുന്നു.
ചുനികോടാലിൻറെ   ജീവിതത്തെക്കുറിച്ച് ഭാരതസർക്കാർ വിദ്യാഭ്യാസ വകുപ്പ് മുഖേന ഒരു വീഡിയോയും  പുറത്തിറക്കി.
അവലംബം ↑ എകണോമിക് ആന്റ് പൊളിറ്റിക്കൽ വീക്ക്ലി , സജീഷ് ട്രസ്റ്റ് പ്രസിദ്ധീകരിച്ചത്, 1985.
പേജ് 1467 ↑ മണ്ണിൽ പൊഴിഞ്ഞു: മഹാശ്വേതാ ദേവി എന്ന ആക്ടിവിസ്റ്റ് രചനകൾ, മഹാസേതാ ദേവി, മൈത്രേയ ഘാട്ടക്.
1997 ലെ സീഗൽ ബുക്സ് പ്രസിദ്ധീകരിച്ചത്.
1 2 3 The Changing Status of Women in West Bengal, 1970-2000: The Challenge Ahead , by Jasodhara Bagchi, Sarmistha Dutta Gupta.
Published by SAGE, 2005.
ISBN 0-7619-3242-9 .
Tribal Women - Page 141 .
↑ എകണോമിക്സ് ആന്റ് പൊളിറ്റിക്കൽ വീക്ക്ലി , സിവികെഷ് ട്രസ്റ്റ് പ്രസിദ്ധീകരിച്ചത്, 29 ആഗസ്ത് 1992.
പേജ് 1836.
↑ Human Rights: Theory and Practice , by Debi Chatterjee, Sucheta Ghosh, Sumita Sen, Jadavpur University Dept. of International Relations.
Published by South Asian Publishers, 2002.
ISBN 81-7003-247-4 .
Page 128 .
↑ Environment and Women Development: Lessons from Third World , by G. K. Ghosh.
Published by Ashish Publishing House, 1995.
ISBN 81-7024-674-1 .
Page 270 .
↑ "Chuni Kotaler Attohota" (The Suicide of Chuni Kotal) Archived 1998-02-01 at Archive.is ആർക്കൈവ് കോപ്പി വേ ബാക്ക് യന്ത്രത്തിൽ നിന്നും Anandabazar Patrika , 20 August 1992.
"Debashish Bhottacharjo, "Amader Progotir Mukhosh Khule Dilen Chuni Kotal, Tanr Jibon Diye" (By Losing Her Life, Chuni Kotal Has Taken Away Our Progressive Mask)" ↑ 13-ആം ചുനി കോടൽ മെമ്മോറിയൽ ലെക്ചർ ↑ Media and Communication Supports Archived 2009-04-10 at the Wayback Machine .
ആർക്കൈവ് കോപ്പി വേ ബാക്ക് യന്ത്രത്തിൽ നിന്നും Department Of Education, Ministry Of Human Resource Development, Govt.
of India .
പുറത്തേക്കുള്ള കണ്ണികൾ മഹാശ്വേതാ ദേവിയുടെ " ദ്ബുക്ക്‌  ഓഫ് ഹണ്ടർ ടെയിൽസ് Archived 2008-12-01 at the Wayback Machine . റിവ്യൂ" ദ ഹിന്ദുവിൽ .
ശേഖരിച്ചത് 23 മാർച്ച് 2007
ചുന്നി ലാൽ സാഹു ഇംഗ്ലീഷ് വിലാസം https://ml.wikipedia.org/wiki/Chunni_Lal_Sahu
ഒരു ഇന്ത്യൻ രാഷ്ട്രീയക്കാരനാണ് ചുന്നി ലാൽ സാഹു .
2019 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടി അംഗമായി ഛത്തീസ്ഗഡിലെ മഹാസമുണ്ടിൽ നിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു .
വ്യക്തിവിശേഷങ്ങൾ
സുഖറാം സാഹു വിന്റെ പുത്രനായി 1968 ൽ ജനിച്ചു.
രവിശങ്കർ സർവ്വകലാശാലയിൽ നിന്നും ബിരുദം.
സീമ സാഹു ഭാര്യ.
രണ്ട് മക്കളുണ്ട് , പരാമർശങ്ങൾ
ചുനക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chunakkara_Gramapanchayat ചുനക്കര ഗ്രാമപഞ്ചായത്ത് 9°11′23″N 76°35′38″E ﻿ / ﻿ 9.18967°N 76.59402°E ﻿ / 9.18967; 76.59402 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല ആലപ്പുഴ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം മാവേലിക്കര നിയമസഭാമണ്ഡലം ലോകസഭാ മണ്ഡലം മാവേലിക്കര ലോക്സഭാമണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 690534 + സമയമേഖല UTC +5:30 പ്രധാന ആകർഷണങ്ങൾ
ആലപ്പുഴ ജില്ലയിലെ ഭരണിക്കാവ് ബ്ളോക്ക് പഞ്ചായത്ത് പരിധിയിൽ  വരുന്ന ഗ്രാമപഞ്ചായത്താണ് 17.32.
ച.
കി മീ വിസ്തീർണ്ണമുള്ള ചുനക്കര ഗ്രാമപഞ്ചായത്ത് .
അതിരുകൾ കിഴക്ക് - നൂറനാട് ഗ്രാമപഞ്ചായത്ത് പടിഞ്ഞാറ് - ഭരണിക്കാവ്, തെക്കേക്കര ഗ്രാമപഞ്ചായത്തുകൾ വടക്ക് - തഴക്കര ഗ്രാമപഞ്ചായത്ത് തെക്ക്‌ - താമരക്കുളം ഗ്രാമപഞ്ചായത്ത് വാർഡുകൾ ചുനക്കര വടക്ക്‌ അമ്പല വാർഡ്‌ ചുനക്കര കിഴക്ക്‌ ചുനക്കരനടുവിൽ കിഴക്ക്‌ കോട്ട വാർഡ്‌ ആശുപത്രി വാർഡ്‌ ചാരുംമൂട്‌ പാലൂത്തറ കരിമുളക്കൽ തെക്ക്‌ കരിമുളക്കൽ വടക്ക്‌ കോമല്ലൂർ പടിഞ്ഞാറ് കൊമല്ലുർ കിഴക്ക്‌ തെരുവിൽമുക്ക് ചുനക്കര നടുവിൽ പടിഞ്ഞാറ് കോട്ടമുക്ക് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് ഭരണിക്കാവ് വിസ്തീര്ണ്ണം 17.32 ചതുരശ്ര കിലോമീറ്റർ ജനസംഖ്യ 21,129 പുരുഷന്മാർ 10,113 സ്ത്രീകൾ 11,016 ജനസാന്ദ്രത 1220 സ്ത്രീ : പുരുഷ അനുപാതം 1089 സാക്ഷരത 100% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chunakarapanchayat Archived 2015-09-11 at the Wayback Machine .
ചുനിബാല ദേവി
ചുനിബാലാ ദേവി (1875?- 1955) ബംഗാൾ  നാടകവേദിയിലെ നടിയായിരുന്നു.
പഥേർ പാഞ്ചാലിയിലെ ഇന്ദിർ മുത്തശ്ശി എന്ന കഥാപാത്രത്തെ അവിസ്മരണീയമാക്കിയ നടിയാണ്  ചുനിബാലാ ദേവി.
ചുനിബാലാ ദേവിയുടെ  ആദ്യകാല ജീവിതത്തെപ്പറ്റി കൃത്യമായ രേഖകളൊന്നുമില്ല.
ചെറുപ്പകാലത്ത്  നാടകവേദിയിൽ സജീവയായിരുന്നതായി പറയപ്പെടുന്നു.
ബിഗ്രഹ ( 1930) നൊടീർ പൂജോ(1932 ) രിക്ത(1939) എന്നീ മൂന്നു സിനിമകളിൽ അഭിനയിക്കാൻ അവസരം ലഭിച്ചു.
നാടകത്തിരക്കൊഴിഞ്ഞ ശേഷം കൊൽക്കത്തയിലെ  ചുവപ്പു തെരുവിൽ അഭയം തേടിയ വൃദ്ധ ചുനിബാലയെ  പതിറ്റാണ്ടുകൾക്കു ശേഷം കണ്ടെത്തി വീണ്ടും സിനിമാരംഗത്തേക്ക് ആനയിച്ചത് സത്യജിത് റേയാണ് .
ഈ കണ്ടെത്തലിനെപ്പറ്റിയുള്ള വിവരങ്ങൾ  മേരി സേറ്റണിന്റെ പുസ്തകത്തിൽ ലഭ്യമാണ് .
ചെറുപ്പക്കാരികളെ തേടിയെത്തിവരെന്നാണ്  ചുനിബാല ധരിച്ചത്.
എന്നാൽ തന്നെത്തേടിയെത്തിയവരാണെന്നറിഞ്ഞ്, തനിക്ക്  വീണ്ടും അഭിനയിക്കാൻ അവസരം ലഭിച്ചതിൽ ചുനിബാല അത്യന്തം സന്തുഷ്ടയായത്രെ.
പഥേർ പാഞ്ചാലിയിൽ ഇന്ദിരാ ഠാകുരായിന്റെ വേഷമിടുമ്പോൾ  ചുനിബാലക്ക് എൺപതു വയസ്സായിരുന്നു .
കഥാപാത്രത്തിനൊത്ത വയസ്സും പ്രകൃതിയും .
ദിവസക്കൂലിയായി ഇരുപതു രൂപയെങ്കിലും വേണമെന്ന് ചുനിബാലയുടെ മകൾ ആവശ്യപ്പെട്ടുവെന്നും അതിൽകൂടുതൽ നല്കപ്പെട്ടെന്നും പുസ്തകത്തിൽ പറയുന്നു.
ചുനിബാല ഏറെ നിഷ്കർഷയോടെ സ്വന്തം ഭാഗം അഭിനയിച്ചുവെന്ന് റേ ഒരിടത്ത് അഭിപ്രായപ്പെടുകയുണ്ടായി.
സ്വന്തം മരണരംഗം ഏറ്റവും തന്മയത്വത്തോടെ അഭിനയിച്ചു തീർക്കുകയും ചെയ്തു .
ചിത്രം പൂർത്തിയായതിനു തൊട്ടു പിന്നാലെ ചുനിബാല രോഗഗ്രസ്തയായി.
റേ, ചുനിബാലയുടെ വീട്ടിലെത്തി ഫിലിം പ്രൊജക്റ്റർ  സംഘടിപ്പിച്ച്  സിനിമ അവർക്ക് കാണിച്ചു കൊടുക്കുകയും ചെയ്തു.
പക്ഷെ ഫിലിം റിലീസാകുന്നതിനുമുമ്പ് ചുനിബാല മരണമടഞ്ഞു.
ചുന്നകം പോലീസ് സ്റ്റേഷൻ കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Chunnakam_Police_station_massacre
1984 ൽ ശ്രീലങ്കയിലെ ആഭ്യന്തര കലാപവുമായി ബന്ധപ്പെട്ട്, ശ്രീലങ്കൻ പോലീസ് 19 തമിഴ് വംശജരെ കൊലപ്പെടുത്തിയ സംഭവമാണ് ചുന്നകം പോലീസ് സ്റ്റേഷൻ കൂട്ടക്കൊല എന്നറിയപ്പെടുന്നത്.
കൂട്ടക്കൊല
ശ്രീലങ്കയിലെ ജാഫ്ന ജില്ലയിലാണ് ചുന്നകം എന്ന സ്ഥലം സ്ഥിതിചെയ്യുന്നത്.
ജാഫ്ന നഗരത്തിൽ നിന്നും പത്തു കിലോമീറ്റർ അകലെയാണ് ചുന്നകം കവല.
ഈ കവലയിൽ നിന്നും വളരെ അടുത്താണ് ചുന്നകം പോലീസ് സ്റ്റേഷൻ.
പോട്ട നിയമപ്രകാരം ധാരാളം തമിഴ് യുവാക്കളെ അറസ്റ്റു ചെയ്ത് ഈ സ്റ്റേഷനിൽ തടവിലാക്കിയിരുന്നു.
വ്യക്തമായ തെളിവുകളൊന്നുമില്ലാതെയായിരുന്നു ഇവരെ അന്യായമായി തടവിൽ വെച്ചിരുന്നത്.
1984 ജനുവരി എട്ടാം തീയതി, അറസ്റ്റു ചെയ്തവരെ താമസിപ്പിച്ചിരുന്ന സ്റ്റേഷനിൽ പോലീസിന്റെ അറിവോടെ, ടൈംബോബ് സ്ഥാപിച്ചു.
ഇതിന്റെ സ്ഫോടനസമയത്ത് തടവുകാരിൽപ്പെട്ട 19 യുവാക്കൾ വെന്തു മരിച്ചു.
കാലചക്രം (ചലച്ചിത്രം-2002) ഇംഗ്ലീഷ് വിലാസം https://ml.wikipedia.org/wiki/Kalachakram
സോനു ശിശുപാൽ സംവിധാനം ചെയ്ത് 2002-ൽ ഇറങ്ങിയ ഒരു മലയാള ചലച്ചിത്രം.
ഷിജു, യോഗേഷ് കിലൻ എന്നിവരാണ് പ്രധാന വേഷത്തിൽ അഭിനയിച്ചത്.
കാലടി (വിവക്ഷകൾ) കാലടി - ശങ്കരാചാര്യരുടെ പേരില് പ്രശസ്തമായ എറണാകുളം ജില്ലയിലെ സ്ഥലം കാലടി (തിരുവനന്തപുരം) കാലടി (മലപ്പുറം) കാലടി (കണ്ണൂർ) കാലടി (അളവ്) കാലടി (എറണാകുളം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാലടി ശ്രീകൃഷ്ണ‍സ്വാമി ക്ഷേത്രം
മദ്ധ്യകേരളത്തിൽ എറണാകുളം ജില്ലയിൽ ആലുവ താലൂക്കിൽ അങ്കമാലിയ്ക്കടുത്ത് കാലടി ദേശത്ത്, പെരിയാറിന്റെ വടക്കേ തീരത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് തൃക്കാലടി ശ്രീകൃഷ്ണസ്വാമിക്ഷേത്രം .
ചതുർബാഹുവായ മഹാവിഷ്ണുവാണ് യഥാർത്ഥത്തിൽ ഈ ക്ഷേത്രത്തിലെ പ്രതിഷ്ഠ.
എന്നാൽ, ഭഗവാന്റെ പൂർണ്ണാവതാരമായ ശ്രീകൃഷ്ണനായാണ് ഇവിടെ സങ്കല്പം.
കൂടാതെ ഉപദേവതകളായി ശിവൻ , പാർവ്വതി , ഗണപതി , സുബ്രഹ്മണ്യൻ , അയ്യപ്പൻ എന്നിവർക്കും ഇവിടെ പ്രതിഷ്ഠകളുണ്ട്.
ആധുനിക ഹിന്ദുമതത്തിന്റെ സ്ഥാപകനായി കണക്കാക്കിവരുന്ന ആദിശങ്കരാചാര്യരുടെ കുലദേവതാക്ഷേത്രം എന്ന നിലയിൽ അതിപ്രസിദ്ധമായ ഒരു ക്ഷേത്രമാണിത്.
ആദ്യകാലത്ത് മുമ്പൊരിടത്തുണ്ടായിരുന്ന ക്ഷേത്രം പിന്നീട് പെരിയാർ വഴിമാറിയൊഴുകിയപ്പോൾ വെള്ളപ്പൊക്കത്തിൽ നശിച്ചുപോകുകയും പിന്നീട് അവിടെനിന്ന് വീണ്ടെടുത്ത് ഇവിടെ കൊണ്ടുവരികയും ചെയ്തുവെന്നാണ് കഥ.
മകരമാസത്തിലെ തിരുവോണം നാളിൽ കൊടികയറി എട്ടുദിവസം നടക്കുന്ന കൊടിയേറ്റുത്സവം, ചിങ്ങമാസത്തിലെ അഷ്ടമിരോഹിണി , മേടമാസത്തിലെ വിഷു , വൈശാഖമാസത്തിലെ ശങ്കരജയന്തി തുടങ്ങിയവയാണ് ഈ ക്ഷേത്രത്തിലെ പ്രധാന ആഘോഷങ്ങൾ.
കൂടാതെ എല്ലാ മാസത്തിലും വരുന്ന ഏകാദശി , മുപ്പെട്ട് വ്യാഴാഴ്ച തുടങ്ങിയവയും അതിവിശേഷമാണ്.
ശങ്കരാചാര്യരുടെ കുടുംബമായി കണക്കാക്കിവരുന്ന കൈപ്പിള്ളി മനയുടെ കീഴിലാണ് ഈ ക്ഷേത്രം.
കാലചക്രം (2002 ചലച്ചിത്രം)
സിദ്ദിഖ് , ഷിജു, ദേവൻ , അശ്വതി എന്നിവർ പ്രധാന കഥാപാത്രങ്ങളെ അവതരിപ്പിച്ച സോനു ശിശുപാൽ സംവിധാനം ചെയ്ത 2002 ലെ മലയാള സയൻസ് ഫിക്ഷൻ ചിത്രമാണ് കാലചക്രം .
1945 ൽ, അഡോൾഫ് ഹിറ്റ്ലറുടെ മരണത്തിന് മുമ്പ്, അദ്ദേഹത്തിന്റെ കോശങ്ങൾ ഭാവിയിലേയ്ക്കായി സൂക്ഷിച്ചുവെച്ചു.
ആ കോശങ്ങൾ കൊണ്ട് ക്ലോൺ ഉണ്ടാക്കുകയും എഡി 2005 ൽ ഹിറ്റ്ലറെ പുനഃസൃഷ്‌ടിക്കാനും മരണത്തിനു ആറു പതിറ്റാണ്ടിനുശേഷം അദ്ദേഹത്തിനെ പൂർവാവസ്ഥയിലാക്കാനും ഇന്ത്യ നയിക്കുന്ന ഒരു പുതിയ നാസി ലോകക്രമം സൃഷ്ടിക്കാനും  ശ്രമിക്കുന്നു.
അഭിനേതാക്കൾ സിദ്ദിഖ് - രാജീവ് ജോർജ് (Defence Intelligence Officer) ദേവൻ - നാനാജി Shiju - അഗ്നിവേശ് Jagadish - ഗണപതി സ്വാമി ബെൻസി മാത്യൂസ് - അബ്ദുൽ ഖാദർ അശ്വതി - ഗായത്രി/ഗോൾഡ ബിന്ദു രാമകൃഷ്ണൻ - പ്രശാന്തിന്റെ അമ്മ എം എസ് തൃപ്പൂണിത്തറ - ചീഫ് എഡിറ്റർ/വീണയുടെ അച്ഛൻ നീലം -വീണ പ്രശാന്തമേനോൻ - രേണുക ജോർജ്ജ് വിജയൻ പെരിങ്ങോട് - യോഗി ദേവചൈതന്യ/പരമേശ്വരൻ ജയസൂര്യ - പ്രശാന്തിന്റെ സുഹൃത്ത് എം കെ വാര്യർ - അംബുജാക്ഷൻ മന്ത്രി അവലംബങ്ങൾ പുറത്തേക്കുള്ള കണ്ണികൾ കാലചക്രം ഇന്റർനെറ്റ് മൂവി ഡാറ്റാബേസിൽ
കാലടി ഗോപി ഇംഗ്ലീഷ് വിലാസം https://ml.wikipedia.org/wiki/Kalady_Gopi
ഒരു മലയാള സാഹിത്യകാരനും നാടകരചയിതാവും ചലച്ചിത്ര തിരക്കഥാകൃത്തുമാണ് കാലടി ഗോപി ജീവിത രേഖ
1932 മേയ് 11ന് കാലടിക്കടുത്ത് വേങ്ങൂരിൽ ജനനം.
കാലടി ശ്രീശങ്കര കോളജിൽ വിദ്യാഭ്യാസം.
എറണാകുളം ജില്ലയിലെ പെരുമ്പാവൂരിനടുത്ത് പുല്ലുവഴി ജയകേരളം ഹൈസ്കൂളിൽ അദ്ധ്യാപകനായിരുന്നു.
പിന്നീട് മരണം വരെ പുല്ലുവഴിയിൽ താമസം.
പെരുമ്പാവൂർ നാടകശാലയുടെ സ്ഥാപകൻ.
കമ്മ്യൂണിസ്റ്റ് സഹയാത്രികൻ.
1998ൽ നിര്യാതനായി.
ഭാര്യ: ലക്ഷ്മിക്കുട്ടിയമ്മ.
മക്കൾ: കൃഷ്ണകുമാർ, ശ്രീകുമാർ.
കൃതികൾ ഏഴുരാത്രികൾ തിളയ്ക്കുന്ന കടൽ കാറ്റും തിരകളും മാനിഷാദ കനൽ ജലരേഖ പുരസ്കാരങ്ങൾ
സമഗ്ര സംഭാവനകൾക്ക് കേരള സംഗീത നാടക അക്കാദമിയുടെ പുരസ്കാരം.
അവലംബം ↑ കാലടി ഗോപി : പ്രൊഫൈൽ - മലയാള സംഗീതം.
കാലടി (തിരുവനന്തപുരം)
തിരുവനന്തപുരം ‍ജില്ലയിലെ മണക്കാട് വിലേജിലെ ഒരു സ്ഥലമാണ് കാലടി .
ആറ്റുകാൽ ഭഗവതി ക്ഷേത്രത്തിനു സമീപമാണ് ഈസ്ഥലം.
തിരുവനന്തപുരത്ത് നിന്നും 5 കി.
മി. ദൂരത്താണ് കാലടി സ്ഥിതിചെയ്യുന്നത്.
ഒരു നദിയാൽ ഭാഗപ്പെട്ട സ്ഥലത്തെ കാലടി എന്നു പറയാറുണ്ട്.
കിള്ളിയാറാൽ ഭാഗിക്കപ്പെട്ട പ്രദേശങ്ങളാണ് ആറ്റുകാലും കാലടിയും.
തിരുവനന്തപുരത്തെ ഒരേ ഒരു സർക്കാർ ഹോമിയോ കോളേജ് കാലടിക്ക് സമീപം സ്ഥിതി ചെയ്യുന്നു.
കോട്ട കിനബാലു
കോട്ട കിനബാലു ( Malaysian pronunciation: [ˈkota kinaˈbalu ] , Jawi : کوتا کينا بالو ‎ , ചൈനീസ് : 亚庇 ; പിൻയിൻ : Yàbì ), മലേഷ്യയിലെ സബാ സംസ്ഥാനത്തിൻറെ തലസ്ഥാനമാണ്.
ഇതു മുൻകാലത്ത് ജെസ്സെൽട്ടൺ എന്നറിയപ്പെട്ടിരുന്നു.
സബായുടെ വെസ്റ്റ് കോസ്റ്റ് ഡിവിഷന്റെ തലസ്ഥാനം കൂടിയാണിത്.
ബോർണിയോയുടെ വടക്കുപടിഞ്ഞാറൻ തീരത്ത് ദക്ഷിണ ചൈനാ കടലിന് അഭിമുഖമായാണ് ഈ നഗരം സ്ഥിതി ചെയ്യുന്നത്.
തുങ്കു അബ്ദുൾ റഹ്മാൻ നാഷണൽ പാർക്ക് നഗരത്തിൻറെ പടിഞ്ഞാറ് ഭാഗത്തും നഗരത്തിൻറെ പേരിനു നിദാനമായ കിനബാലു പർവ്വതം നഗരത്തിനു കിഴക്കുഭാഗത്തുമായാണ് സ്ഥിതിചെയ്യുന്നത്.
2010 ലെ കനേഷുമാരി കണക്കുകൾ പ്രകാരം കോട്ട കിനബാലു നഗരത്തിലെ ആകെ ജനസംഖ്യ 452,058 ആയിരുന്നു.
സമീപസ്ഥമായ പെനാമ്പാങ്ങ് , പുത്തറ്റാൻ ജില്ലകളും കൂടി ചേർന്നുള്ള മെട്രോ മേഖലകൂടി ഉൾപ്പെടുമ്പോൾ മൊത്തം ജനസംഖ്യ 628,725 ആകുന്നു.
പതിനഞ്ചാം നൂറ്റാണ്ടിൽ കോട്ട കിനബാലുവിലെ ഈ മേഖല ബ്രൂണൻ സാമ്രാജ്യത്തിന്റെ സ്വാധീനത്തിലായിരുന്നു.
പത്തൊൻപതാം നൂറ്റാണ്ടിൽ 'ബ്രിട്ടീഷ് നോർത്ത് ബോർണിയോ കമ്പനി' (ബിഎൻബിസി) ഗയ ദ്വീപിന് സമീപത്തായി ഒരു കുടിയേറ്റ കേന്ദ്രം സ്ഥാപിച്ചിരുന്നു.
എങ്കിലും 1897 ൽ മാറ്റ് സല്ലെഹ് എന്നു പേരായ ഒരു പ്രാദേശിക നേതാവ് ഇത് അഗ്നിക്കിരയാക്കി.
1899 ജൂലൈ മാസത്തിൽ ഗയ ദ്വീപിന് എതിർവശത്തു നിലനിന്നിരുന്ന സ്ഥലം കുടിയേറ്റ കേന്ദ്രങ്ങൾക്ക് അനുയോജ്യമാണെന്നു കണ്ടെത്തി.
പ്രദേശത്ത് വികസനം ഉടൻ ആരംഭിക്കുകയും; BNBC യുടെ വൈസ് ചെയർമാൻ "ജെസെൽടൺ" എന്ന് പുനർനാമകരണം ചെയ്യുന്നതിനു മുൻപ് ഈ സ്ഥലം "അപി-ആപി" എന്ന് നാമകരണം ചെയ്യപ്പെടുകയും ചെയ്തു.
ജെസ്സൽടൺ ഈ പ്രദേശത്തെ ഒരു പ്രധാന വ്യാപാര തുറമുഖമായി മാറുകയും വടക്കൻ ബോർണിയോ റെയിൽവേയുമായി ബന്ധപ്പെടുത്തുകയും ചെയ്തു.
രണ്ടാം ലോകമഹായുദ്ധകാലത്ത് ജെസ്സൽടൺ വലിയതോതിൽ നശീകരണത്തിനു വിധേയമായി.
ജെസെൽട്ടൻറെ ജപ്പാനീസ് അധിനിവേശം, നിരവധി പ്രാദേശിക പ്രക്ഷോഭങ്ങളുണ്ടാക്കുകയും; പ്രത്യേക്ച്ച് ജെസെൾട്ടൺ റിവോൾട്ട് , പക്ഷേ അതൊക്കെ ജപ്പാൻ അടിച്ചമർത്തുകയും ചെയ്തു.
യുദ്ധം കഴിഞ്ഞപ്പോൾ, ബിഎൻബിസിക്ക് ഈ പ്രദേശത്തെ വൻ പുനർനിർമ്മാണത്തിനുള്ള ധനശേഖരണത്തിന് കഴിയാത്തതിനാൽ പ്രദേശം ബ്രിട്ടീഷ് ക്രൗൺ കോളനിയിലേക്ക് കൈമാറ്റം ചെയ്യപ്പെട്ടു.
1946 ൽ ബ്രിട്ടീഷ് ക്രൌൺ വടക്കൻ ബോർണിയോയുടെ പുതിയ തലസ്ഥാനമായി ഈ നഗരത്തെ പ്രഖ്യാപിക്കുകയും നഗരം പുനർനിർമ്മിക്കാൻ ആരംഭിക്കുകുയം ചെയ്തു.
മലേഷ്യ രൂപീകരിച്ചതിനു ശേഷം വടക്കൻ ബോർണിയോ സബാ എന്ന പേരിൽ പുനർനാമകരണം ചെയ്തു.
1967-ൽ ജെസൽടൺ എന്ന പേര് കൊട്ട കിയാനബാലുവായി പുനർനാമകരണം ചെയ്യപ്പെട്ടു.
1967 ൽ ജെസെൾട്ടൺ, കോട്ട കിനബാലു എന്നു പുനർനാമകരണം ചെയ്യപ്പെടുകയും 2000 ൽ കോട്ട കോട്ട കിനബാലയ്ക്ക് നഗര പദവി ലഭിക്കുകയും ചെയ്തു.
കോട്ട കിനബാലു പലപ്പോഴും മലേഷ്യയിലും അന്തർദേശീയമായും KK എന്നറിയപ്പെടുന്നു.
ഇതൊരു പ്രധാന ടൂറിസ്റ്റ് കേന്ദ്രമാണ്.
സാബ , ബോർണിയോ എന്നിവ സന്ദർശിക്കുന്നവർക്ക് ഈ നഗരം ഒരു കവാടമായി വർത്തിക്കുന്നു.
നഗരത്തിൽ നിന്ന് 90 കിലോമീറ്റർ അകലെയായി കിനബാലു ഉദ്യാനം സ്ഥിതിചെയ്യുന്നു.
നഗരത്തിനുള്ളിലും പുറത്തുമായി നിരവധി വിനോദസഞ്ചാര കേന്ദ്രങ്ങളും ഇവിടെ നിലനിൽക്കുന്നു.
കിഴക്കൻ മലേഷ്യയിലെ പ്രധാന വ്യാവസായിക വാണിജ്യ കേന്ദ്രങ്ങളിലൊന്നാണ് കോട്ട കിനബാലു.
ഈ രണ്ടു ഘടകങ്ങൾ കോട്ട കിനബാലു നഗരത്തെ മലേഷ്യയിലെ ഏറ്റവും വേഗതത്തിൽ വളരുന്ന നഗരങ്ങളിലൊന്നാക്കി മാറ്റുന്നു.
പദോത്‍പ്പത്തി
നഗരത്തിന്റെ കിഴക്ക്-വടക്കുകിഴക്കായി ഏകദേശം 50 കി മീ അകലെയുള്ള മൗണ്ട് കിനബാലുവാണ് നഗരത്തിൻറെ പേരിന് ആധാരം.
കിനബാലു എന്ന പദം ഉരുത്തിരിഞ്ഞത്  "മരിച്ചവരുടെ ആരാധനാലയം" എന്നർഥമുള്ള "അകി നബാലു " എന്ന പേരിൽ നിന്നാണ്.
"അക്കി" എന്നത് "പൂർവ്വികർ" അല്ലെങ്കിൽ "മുത്തച്ഛൻ" എന്ന അർത്ഥത്തിൽ ഉപയോഗിക്കുന്നു.
"നബാലു" ഡുസുൻ ഭാഷയിലെ പർവതത്തിന് പറയുന്ന പേരാണ്.
" കി നബാലു "  എന്ന പദത്തിൽനിന്നാണ് ആവിർഭാവമെന്ന മറ്റൊരു വാദവും നിലനിൽക്കുന്നു.
" കി " എന്നാൽ "ഉണ്ട്" അല്ലെങ്കിൽ "നിലനിൽക്കുക", " നബാലു " എന്നാൽ "മരിച്ചവരുടെ ആത്മാവ്" എന്നർത്ഥം വരുന്നു.
"കൊത്തളം", "പട്ടണം", "നഗരം" എന്നിവയെ സൂചിപ്പിക്കാനുപയോഗിക്കുന്ന ഒരു മലയൻ വാക്കാണ് "കോട്ട" എന്നത്.
ചില മലേഷ്യൻ നഗരങ്ങളുടേയും പട്ടണങ്ങളുടേയും പേരിനോടൊപ്പം ഇത് വ്യാപകമായി ഉപയോഗിക്കുന്നുണ്ട്, ഉദാഹരണത്തിന് കോട്ട ഭരു , കോട്ട ടിംഗി , കോട്ട കെമുണിംഗ് എന്നിവ.
ഏതെങ്കിലും പട്ടണങ്ങളെയോ നഗരങ്ങളെയോ പരാമർശിക്കാനും ഈ വാക്ക് അനൗദ്യോഗികമായി ഉപയോഗിക്കാവുന്നതാണ്.
അതിനാൽ, കോട്ട കിനബാലു എന്ന പേരിന് "സിറ്റി ഓഫ് കിനബാലു" അല്ലെങ്കിൽ "കിനബാലു സിറ്റി" എന്ന് ഇംഗ്ലീഷിൽ ഒരു നേരിട്ട് വിവർത്തനം ഉണ്ടാകുന്നു.
അവലംബം ↑ ↑ ↑ ↑ ↑ {{ cite news }} :  CS1 maint: unrecognized language ( link ) ↑ ↑ ↑ ↑ {{ cite news }} :  CS1 maint: unrecognized language ( link ) ↑ ↑ ↑ ↑
കോട്ടക്കുത്ത് ഇംഗ്ലീഷ് വിലാസം https://ml.wikipedia.org/wiki/Kottakkuthu
കേരളത്തിൽ, പ്രത്യേകിച്ചും വടക്കൻ ഭാഗങ്ങളിൽ പ്രചാരത്തിലുണ്ടായിരുന്ന ഒരു ഓണക്കളിയാണ് കോട്ടക്കുത്ത് .
ഒരു കളി എന്നതിനൊപ്പം മെയ്ക്കരുത്ത് കാട്ടാനുള്ള ഒരിനം കൂടിയാണ് ഇത്.
പങ്കെടുക്കുന്ന ആളുകളുടെ എണ്ണം കൂടുന്നതിനനസരിച്ച് കളിയുടെ ഗതിയും 'കോട്ട'യുടെ വലിപ്പവും കൂടുന്ന 'കോട്ടക്കുത്ത്' ആവേശം നിറഞ്ഞഒരു വിനോദം കൂടിയാണ്.
കളിക്കുന്ന രീതി
വൃത്താകൃതിയിൽ ഒരു കളം (കോട്ട) വരച്ച് അതിനകത്തും പുറത്തുമായി ആളുകൾ നിന്നാണ് കോട്ടക്കുത്ത് കളിക്കുന്നത്.
ഏതെങ്കിലും നാടൻപാട്ടിന്റെ വരികൾ പാടുകയും  ഓരോ വാക്കിനും ഓരോരുത്തരെ തൊടുകയും ചെയ്യും.
ഓരോ ഈരടിയുടേയും  അവസാന വാക്കിൽ തൊടുന്നയാൾ കളത്തിന് വെളിയിലാകും.
ഇങ്ങനെ ആളുടെ എണ്ണം കുറഞ്ഞ് അവസാനം ബാക്കിനിൽക്കുന്ന ആൾ കൂടി  കളത്തിന് പുറത്തുപോകുന്നു.
ആദ്യമായി കളത്തിന് പുറത്തുപോകുന്ന ആളായിരിക്കും അടുത്ത കളിയുടെ തുടക്കത്തിൽ പുറത്തുനിൽക്കേണ്ടിവരിക.
മറ്റുള്ളവരെല്ലാം അകത്തു കയറും.
ഇതിനുശേഷം,  കളത്തിനുള്ളിൽ നിൽക്കുന്ന ആളുകളെ പുറത്തുള്ളയാൾ വലിച്ച്‌ പുറത്തുകൊണ്ടുവരണം.
പുറമേനിന്ന് ഉള്ളിക്കൽക്കയറി വലിച്ചിറക്കാൻ വന്നാൽ കളത്തിനുള്ളിൽ നിൽക്കുന്നവർക്ക്  അയാളുടെ പുറത്ത് മുഷ്ടി ചരുട്ടി അടിക്കാനുള്ള (കുത്ത്) അവകാശമുണ്ട്.
അകത്തുനിൽക്കുന്നവരുടെ തടസ്സം  തരണംചെയ്ത്‌  മാത്രമേ ആളുകളെ പുറത്തിറക്കാൻ സാധിക്കൂ.
പുറത്തെത്തുന്ന ആളുകൾ എല്ലാം ചേർന്ന് മറ്റുള്ളവരെ പലഭാഗത്തുനിന്നും പിടിച്ചിറക്കാം.
കായികക്ഷമതയും ആവേശവും ചേർന്ന ഈ കളിയിൽ, സ്ഥിരമായ എതിർ സംഘം ഇല്ല എന്ന പ്രത്യേകതയുമുണ്ട്.
കോട്ടക്കുന്ന് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Kottakkunnu
മലപ്പുറം ജില്ലയിൽ ജില്ലാ ആസ്ഥാനത്തുതന്നെ സ്ഥിതിചെയ്യുന്ന വിനോദസഞ്ചാര കേന്ദ്രമാണ് കോട്ടക്കുന്ന് .
കുന്നിനു മുകളിലെത്തുമ്പോൾ വിശാലമായ പുൽപ്പരപ്പ്‌.
പുൽ‍പ്പരപ്പിനു നടുവിൽ ഭീതിയുണർത്തുന്ന കൊലക്കിണർ.
വെള്ളമില്ലാത്ത കിണറിന്നുള്ളിൽ വളർച്ചമുറ്റിയ ഒരു വയസ്സൻ പടുമരമുണ്ട്.
ഖിലാഫത്തു നേതാക്കളുടെ വിചാരണ സ്‌ഥലം ആണ്‌‍ ഇതെന്ന് കരുതുന്നു.
വാരിയംകുന്നത്ത് കു‍ഞ്ഞഹമ്മദ് ഹാജിയേയും കൂട്ടരേയും ബ്രിട്ടീഷ്‌ സാമ്രാജ്യം വധിച്ചത് ഇവിടെയാണ്.
(കിണറും പടുമരവും ഇപ്പോൾ നിലവിലില്ല. ഇവിടെ ഇപ്പോൾ ഹെലിപാഡ് ആണ്.)
ഇന്ത്യയുടെ സ്വാതന്ത്ര്യാനന്തരം ഈ പ്രദേശം പട്ടാളത്തിൻെറ കൈവശമായിരുന്നു.
മലപ്പുറം നഗരത്തിലുണ്ടായിരുന്ന പട്ടാള ക്യാമ്പിലെ പട്ടാളക്കാർക്ക് വെടിവെപ്പ് പരിശീലനത്തിനുള്ള രണ്ട് കേന്ദ്രങ്ങളിൽ ഒന്ന് ഈ കുന്നിൻ ചെരിവിൽ ആയിരുന്നു.
സംസ്ഥാന രാഷ്ട്രീയത്തിൽ ശക്തമായ സ്വാധീനമുള്ള ഈ പ്രദേശത്തെ രാഷ്ട്രീയപാർട്ടി സംസ്ഥാന സർക്കാർ മുഖാന്തരം കേന്ദ്ര ഗവൺമെൻറിൽ ശക്തമായ സമ്മർദം ചെലുത്തിയാണ് ഈ പ്രദേശം സംസ്ഥാന സർക്കാറിന് അനുവദിച്ചുകിട്ടിയത്.
ഇപ്പോൾ ജില്ലയിലെ ഏറ്റവുമധികം വിനോദസഞ്ചാരികൾ സന്ദർശിക്കുന്ന പ്രദേശമായി കോട്ടക്കുന്ന് മാറിയിരിക്കുന്നു.
ഇവിടം ഇപ്പോൾ സർക്കാർ സംരക്ഷണയിലാണ്‌.
സന്ദർശകരെ ആകർഷിക്കുന്നതിനായി ടൗൺഹാളും, ആർട്ടു ഗാലറിയും, സന്ധ്യാസംഗമ ഇരിപ്പിടങ്ങളും പ്രകാശ, ദൃശ്യ വിരുന്നുകളുമായി കുന്ന് മോടിപിടിപ്പിച്ചിരിക്കുന്നു.
കോട്ടക്കുന്നിലേക്ക് പ്രവേശനത്തിന് പത്ത് രൂപ പ്രവേശന ചാർജ് ഈടാക്കുന്നുണ്ട്.
വാഹന പാർക്കിങിനും ഫീ ഈടാക്കുന്നുണ്ട്.
കോട്ടക്കുന്നിന്റെ ചരിവിൽ മലപ്പുറം മുനിസിപ്പാലിറ്റിയും ഡി.ടി.പി.സി.യും സംയുക്തമായി സംഘടിപ്പിക്കുന്ന കോട്ടക്കുന്ന് അമ്യൂസ്‌മെന്റ് പാർക്ക് എന്ന പേരിൽ ഒരു വാട്ടർ തീം പാർക്കുണ്ട് (സാങ്കേതിക കാരണങ്ങളാൽ വാട്ടർ തീം പാർക്ക് ഇപ്പോൾ പ്രവർത്തിക്കുന്നില്ല).
30 ഏക്കറിൽ നിർമ്മിച്ചിരിക്കുന്ന ഈ പാർക്കിൽ കുട്ടികൾക്കും മുതിർന്നവർക്കും ഉപയോഗപ്പെടുത്താവുന്ന വിവിധ വിനോദോപാധികളും റൈഡുകളുമുണ്ട്.
എല്ലാ സായാഹ്നങ്ങളിലും വിശിഷ്യ വാരാധ്യങ്ങളിൽ ഇവിടെ കാഴ്ചകാരെക്കൊണ്ട് നിറയുന്നു.
ഇപ്പോൾ ഇവിടെ മലപ്പുറം ഡി. ടി. പി. സിയുടെ ആഭിമുഖ്യത്തിൽ ഒരു വാട്ടർ ഡാൻസ് കം ലേസർ ഷോ എല്ലാ ശനിയാഴ്ച്ചകളിലും, ഞായറാഴ്ച്ചകളിലും നടന്നു വരുന്നു.
കോഴിക്കോട് സാമൂതിരിയുടെ സൈനിക ആസ്ഥാനമായിരുന്ന കാലത്ത് ഇവിടെ നിർമിച്ച കോട്ടയിൽ നിന്നാണ് കോട്ടക്കുന്നു എന്ന പേര് വന്നത്.
ഈ പ്രദേശത്തിന്റെ ഭൂമിശാസ്ത്രപരമായ പ്രാധാന്യം കാരണമാണ് ഇവിടെ ചരിത്രത്തിൽ മലപ്പുറം കോട്ട എന്നറിയപ്പെട്ടിരുന്ന ആ കോട്ട നിർമിച്ചതും മലപ്പുറം എന്ന നഗരവും ഉയർന്നു വന്നതും.
പുരാതന കാലത്ത് കേരളം ഭരിച്ചിരുന്ന ചേര രാജ്യത്തിന്റെ അധികാരികളായിരുന്ന പെരുമാൾ ഭരണത്തിനു ശേഷം ഈ പ്രദേശങ്ങൾ വള്ളുവനാടിന്റെ ഭാഗമായി.
ഒരു മലയുടെ അവസാന ഭാഗത്തു മൂന്നു ഭാഗവും പുഴയും ഒരു ഭാഗം അഗാധമായ കൊക്കയും മുകൾ ഭാഗം പീഠം പോലെ പരന്നതും ആയ തന്ത്രപരമായ പ്രദേശമാണ് കോട്ടക്കുന്നു.
ഈ കുന്നിന്റെ ചെരിവിലും താഴെയുള്ള സമതലങ്ങളിലുമായി ആധുനിക നഗരം വ്യാപിച്ചിരിക്കുന്നു.
ഇവിടെ നിന്നും 5 കിലോമീറ്റർ അകലെ പുഴയുടെ അക്കരെ മക്കരപറമ്പ് എന്ന സ്ഥലത്തു സ്ഥിതി ചെയ്യുന്ന കുറുവ ആറങ്ങോട്ട്‌ സ്വരൂപമാണ് വള്ളുവനാടിന്റെ മൂലസ്ഥാനം.
അവരുടെ തലസ്ഥാനമായിരുന്ന അങ്ങാടിപ്പുറം ( തിരുമാന്ധാകുന്നു) പുഴക്കു അക്കരെ തന്നെ 15 കിലോമീറ്റർ അകലെ സ്ഥിതി ചെയ്യുന്നത് ഈ പ്രദേശത്തിന്റെ രാഷ്ട്രീയപരമായ പ്രധാന്യവും അതു പോലെ ജല മാർഗം മുഖേനയുള്ള വാണിജ്യം നടത്തിയിരുന്ന അക്കാലത്തു അമ്മിനികാട്‌ മലയിൽ നിന്നും ഉത്ഭവിച്ചു തിരുമാന്ധാകുന്നു, ആറങ്ങോട്ട് സ്വരൂപം തുടങ്ങി വള്ളുവനാടിന്റെ പ്രമുഖ ദേശങ്ങളിലൂടെ ഒഴുകുന്ന ചെറുപുഴ ഈ കുന്നിന്റെ താഴെ കടലുണ്ടി പുഴയിൽ ചേരുന്നത് ഈ പ്രദേശത്തിന്റെ വാണിജ്യ പരമായ പ്രാധാന്യവും ഈ മേഖലയെ ചരിത്രതിൽ സ്ഥാനം നൽകുന്നു.
പന്ത്രണ്ടാം നൂറ്റാണ്ടോടു കൂടി കൊണ്ടോട്ടിക്കു സമീപം നെടിയിരുപ്പ് സ്വരൂപത്തിലെ ഏറാടിമാർ കോഴിക്കോട് ആസ്ഥാനമാക്കി തെക്കേ മലബാറിൽ ഒരു നാട്ടു രാജ്യം രൂപീകരിച്ചു.
അവരാണ് കുന്നലകോനാതിരി എന്ന സാമൂതിരി രാജ വംശത്തിന്റെ സ്ഥാപകർ.
കര മാർഗവും കടൽ മാർഗവും സൈനിക നടപടികളിലൂടെ നാട്ടുരാജ്യങ്ങൾ ഓരോന്നും കോഴിക്കോട് രാജ്യത്തിന്റെ ഭാഗമായി.
വരക്കൽ പാറനമ്പീശൻ എന്ന സൈന്യാധിപന്റെ നേതൃത്വതിൽ മലപ്പുറവും സമീപപ്രദേശവും വള്ളുവകോനതിരിയിൽ നിന്നും കീഴ്പ്പെടുത്തി.
നെടിയിരുപ്പ് സ്വരൂപത്തിന്റെ ബന്ധത്തിൽ പ്പെട്ട തച്ചറക്കാവിൽ ഏറാടിമാർ നിലമ്പൂർ കാടിന്റെ അധിപന്മാരായ മുത്തൻമാർ എന്ന ആദിവാസികളെ പരാജയപെടുത്തി നിലമ്പൂർ മേഖലയെ സാമൂതിരിയുടെ രാജ്യത്തിന്റെ ഭാഗമാക്കി മാറ്റി.
ചതിയിലൂടെ തങ്ങളുടെ രാജ്യം നഷ്ട്ടപ്പെട്ട മുത്തൻമാർ അഭിമാനം പണയം വെച്ചു അടിമകളായി ജീവിക്കാതിരിക്കാൻ മലനിരകൾ കയറി അഭയം പ്രാപിച്ചു.
മലമുത്തന്മാർ എന്ന പേരിൽ ഇന്നും മറ്റു ജനവിഭാഗങ്ങളോട് "അയിത്തം" പ്രഖ്യാപിച്ചു അകന്നു നിൽക്കുന്ന അവരുടെ തലമുറ ഇന്നത്തെ ഊർങ്ങാട്ടിരി, എടവണ്ണ, മമ്പാട്, ചാലിയാർ തുടങ്ങിയ പഞ്ചായത്തുകളിലെ പശ്ചിമഘട്ടത്തിന്റെ ഭാഗമായ മലനിരകളിൽ ചിതറികിടക്കുന്നു.
തച്ചറക്കാവിൽ ഏറാടിമാരാണ് നിലമ്പൂർ കോവിലകം സ്ഥാപിച്ചത്.
കോഴിക്കോട്ടെ തുറമുഖ അധികാരി ഷാ ബന്തർ കോയയുടെ കീഴിൽ തിരുമലശ്ശേരി നമ്പൂതിരിയൂടേയും കല്പകഞ്ചേരി തമ്പ്രാക്കളുടേയും സഹായത്താൽ തിരുനാവായ ആക്രമിച്ചു വള്ളുവകോനത്തിരിയിൽ നിന്നും മാമാങ്കത്തിൽ രക്ഷാ പുരുഷ സ്ഥാനം വഹിക്കാനുള്ള അധികാരം സാമൂതിരിക്കു ലഭിച്ചു.